Michael Jordaan: Van bankbaas tot Mxit-voorsitterMichael Jordaan Michael Jordaan, die voormalige uitvoerende hoof van Eerste Nasionale Bank (FNB), is as die direksievoorsitter van die sosiale platform Mxit aangestel. “Jordaan se aanstelling is ŉ groot aanwins vir ons,” het Francois Swart, Mxit se uitvoerende hoof, Maandag in ŉ verklaring gesê. “Ek is seker hy is oorval met werksaanbiedinge sedert hy FNB verlaat het, en vir hom om deel te word van die MXit-span, bevestig dat ons in die regte rigting beweeg. Dis ŉ bewys van innovasie binne Mxit,” het Swart gesê. Volgens Jordaan hou hy Mxit al vir jare fyn dop. “Mxit is regtig ŉ ‘cool’ maatskappy en was oor die afgelope agt jaar wêreldwyd voorlopers op die gebied van tegnologie,” het Jordaan gesê. “Ek het tyd met die ontwikkelaar- en ontwerpspanne spandeer en hulle het vir my sommige van die projekte gewys waaraan hulle tans werk, veral in die slimfoonmark.” Jordaan het gesê dat hy nie vergoeding vir sy nuwe rol gaan ontvang nie. “Ek ontvang nie ‘n salaris of aandele vir my rol as voorsitter nie. Ek wil ŉ nie ŉ uitvoerende hoof wees nie en soek nie betaling nie,” het hy bygevoeg. Jordaan neem oor van Roger Grobler, wat in die raad aanbly as ‘n nie-uitvoerende direkteur. MXit het 7,4 miljoen aktiewe maandelikse gebruikers, van wie 6,5 miljoen in Suid-Afrika is.